Gruusia on jätkuvalt kuum teema nii sõnas kui pildis ja see ajendas rohkem neid seise vaatama ja otsima analooge varasemast ajast. Gruusia liitus  tsaari-Venemaaga 22.12.1801. Amburis nelik ühendus - Veenus, Merkuur, Marss ja Chiron, mahtusid 9-14 kraadi. Ühendus kvadratuuris Jupiteri ja Saturni ühendusega Neitsis. Nende kahe suurplaneedi ühendus opositsioonis Pluutoga, viimane omakorda siis nelikuga kvadratuuris, T-kvadratuur seega. Silma jäi veel see, et liitumist sümboliseeriv Union on koos Moskvaga Veevalajas, orb küll 5 kraadi.  See ühendus on kvadratuuris Russiaga Skorpionis. Kuu (keskpäev) on trigoonis tõususõlmega, täpses ühenduses Tiflisiga (seda  nime kandis Tbilisi vanasti) ja Georgiaga, sümboliseerib siis Gruusiat. Selline üldjoontes siis Gruusia liitmisest Venemaaga. Kas neil seisudel on tulevkus mingit analoogi või sarnasust, seda me kohe vaatame.    Gruusia liideti ("loomulikult vabatahtlikult") NSVL-ga 30.12.1922. Kaardis torkab silma suur veetrigoon, mille moodustavad siis Marsi konjunktsioon Uraaniga Kalades, Jupiter Skorpionis ja Pluuto Vähis. Päikesel ühendus Moskvaga Kaljukitses, mis opositsioonis Pluutoga Vähis. Moskva sai oma  tahtmise. Merkuuril kvadratuur Saturniga. Kuu (keskpäev) oli ühenduses Russiaga Sõnnis (orb 7) ja lähenes vastasseisule Veenusele Skorpionis. Kui panin kaardile juurde Medvedevi, siis mis oli tulemus? Igatahes põrutav. Medvedev on samuti ühenduses Kuuga! Seda karu sünonüümi saab tõesti kasutada Venemaa sümbolina ja teistes uurimiskaartides lisainfona kasutada.  Tsaariajal oli Medvedev (2 Kaksikud) kvadratuuris Pluutoga. Must Kuu on trigoonis Tiflisiga. Georgia on 1 kraad Sõnnis ja olulisi aspekte ei  tee, ainult Unioniga poolsekstiil. Kui tsaariaegses kaardis on Kuu tõususõlm 24 Kalades, siis nüüd on vastupidi, sõlm on 24 Neitsis. Seos missugune!  Kui tsaariaegses kaardis oli Kuu ühenduses Tiflisiga, siis nüüd Kuul ühendus Russiaga ja Medvedeviga. Kuul on neis kaartides päris tähtis osa, pealegi on ta Sõnnis kõrgendatud, samuti otseste Venemaad sümboliseerivatel asteroididel.